Serangan Jerman terhadap Belanda

Pertempuran Negara Belanda   ()  ialah sebahagian daripada Kes Kuning  (),  yakni serangan Jerman  terhadap Negeri-Negeri Pamah (Belgium, Luxembourg, dan Belanda) dan Perancis sewaktu Perang Dunia Kedua.  Pertempuran ini berlangsung dari 10 Mei 1940 sehingga penyerahan kalah angkatan Belanda pada 14 Mei.  Tentera Belanda di wilayah Zealand meneruskan tentangan terhadap Wehrmacht (tentera darat) Jerman sehingga 17 Mei, tarikh penaklukan seluruh negara Belanda oleh Jerman selesai.

Pertempuran Negara Belanda memperlihatkan penggunaan besar-besaran pertama tentera paracut bagi menduduki sasaran-sasaran penting sebelum ketibaan angkatan darat di kawasan sasaran. Luftwaffe (tentera udara) Jerman menggunakan pasukan paracut untuk menawan beberapa padang terbang di negara Belanda dan di beberapa kota penting seperti  Rotterdam dan The Hague agar dapat menakluk negara dan menghalang tentera Belanda daripada bertindak balas.

Pertempuran berakhir tidak lama selepas Rotterdam Blitz (pengeboman Rotterdam) oleh Luftwaffe Jerman dan ancaman Jerman untuk mengebom bandar-bandar besar Belanda yang lain sekiranya pasukan Belanda enggan menyerah kalah. Staf Am Belanda tahu bahawa mereka tidak dapat menghalang pesawat pengebom Jerman dan seterusnya menyerah kalah demi menyelamatkan bandar-bandar lain daripada pengeboman Jerman.  Negara Belanda kekal di bawah penaklukan Jerman sehingga tahun 1945, apabila wilayah Belanda tertakluk terakhir dapat dibebaskan daripada penaklukan Jerman.

Nota

Rujukan 

C.W. Star Busmann. Partworks and Encyclopedia of World War II

Hooton, E.R. Phoenix Triumphant: The Rise and Rise of the Luftwaffe. Brockhampton Press, 1994. ISBN 1-86019-964-X.

 
 
 
 Goossens, Allert M.A. (2011) History Site "War Over Holland – the Dutch struggle May 1940"

Pautan luar 

The Battle of the Netherlands 1940

Konflik 1940
Perang Dunia Kedua
Pertempuran
Peperangan
Sejarah Belanda